HardwareOnline.dk - Forum: Hjælp til bærbar til ingeniørstudiet (fysik og tek...
Hjælp til bærbar til ingeniørstudiet (fysik og tek...
Af Gæst JacobHCJ | 30-06-2020 17:19 | 627 visninger | 9 svar, hop til seneste
Hej, jeg skal købe en ny bærbar til ingeniørstudiet (fysik og teknologi). Jeg er dog itvivl om hvor kraftig en bærbar man skal bruge. Jeg har kigget på en laptop med en i5-10300H, uden dedikeret grafikkort og med 8gb ram. Derfor vil jeg høre, om der er nogle der ved om dette vil være nok til studiet, eller om jeg skal have en kraftigere bærbar? På forhånd tak!
Det vigtige er ikke ydeevnen på maskinen. Hvis CPUen er 20% langsommere, så tager opgaven jo bare 25% længere tid at tygge igennem. Det er jo ikke sådan, at maskinen går helt i stå, hvis du skal beregne et eller andet stort. Hvis du skal bruge nogle seriøst tunge programmer, så kører du det nok på studiets servere i stedet. Langt, langt, langt det meste af tiden kommer du til at bruge din bærbare til at skrive noter, eller søge på nettet samt løse mindre matematiske opgaver i Matlab/R/Octave/whatever. Det meste af tiden går med at lære, og ikke at beregne. Derfor er det vigtige i langt højere grad: - Skærmen skal være god - Keyboardet skal være godt at skrive på (individuelt hvad man synes) - Der skal være ok med SSD og RAM så du ikke løber tør, men det er der i de fleste, hvis man ikke køber de allerbilligste - Batterilevetiden kan være en vigtig parameter, så du ikke skal have laderen i stikkontakten konstant Men... prioriter absolut højst at få en god skærm. Det er den, du ser på hele tiden, og det er den, der afgør hvor træt du bliver i knolden. Integreret grafik er fint så længe du ikke skal spille på den. Jeg fatter ikke en meter af folk, der kan holde ud at læse på en 12-13" 1080p eller mindre skærm. Ondt i nakke, ondt i skuldre, ondt i knolden, og man sidder og kegler rundt i vinduer fordi man ikke kan se en skid ;D
Sidst redigeret 30-06-2020 19:29
Jeg er enig med #1 specs er ikke altafgørende. jeg klarede min bachelor på dtu, med en macbook air fra 2=13 med 4gb ram det eneste jeg savnede var bedre skærm, og flere ram. Cpu'en var tilstrækkelig til det meste, 4200u. Batteritiden var konge at have.. tastaturet var godt at skrive på. lignende kan fås i dag, også med windows hvis det er det du prioriterer. Jeg kørte bootcamp windows når det var nødvendigt, eller standard macOS.
Mange tak for inputet, det var nemlig ret svært at vurdere hvor krævende programmerne er. Men så vil jeg fokusere på skræm og keyboard!
Du kan købe min uåbnede Dell XPS 9380 13", så får du en klassebærbar: https://www.dba.dk[...]
Blot for at bakke foregående input op, skal det siges at stort set alle programmer der bruges på ingeniørstudierne er student-licenser, så mængden af iterationer/elementer osv. er begrænset. Det betyder du kan bruge en helt almindelig bærbar, hvor 8 gb ram, et dedikeret grafikkort og en ssd dog er at foretrække. Jeg gik selv på maskiningeniøruddannelsen for en 6 års tid siden, hvor inventor, ansys og matlab kørte fint på en computer til en 4000 kr. /deedee1
Som udgangspunkt vil jeg anbefale en quad core CPU (i5 eller højere), 16GB RAM og en SSD. CPU'en skal helst have 4 kerner, for at den ikke chugger på diverse opgaver - fx hvis du renderer 3D modeller. 16 GB RAM er efterhånden vitalt, da 8GB simpelthen ikke er nok til kreativt arbejde. Med kreativt arbejde menes der programmering (med mere end ét projekt kørende) og 3D modellering. SSD'en vil gøre din computer betydeligt mere responsiv, og du vil undgå at computeren bliver umådelig langsom når en pludselig antivirus skanning påbegynder imens du laver noget vigtigt. Det skal dog siges, at jeg klarede min diplomingeniørudannelse med en 3rd gen i7 og 6GB RAM. Oplevede at RAM mængden var den typiske bottleneck og at der ofte blev benyttet ~95% RAM. Det var så slemt, at jeg var nødt til at lave al programmering på min stationære, fordi computeren ikke kunne køre et .NET Core Web API + Angular samtidigt...
Sidst redigeret 30-06-2020 21:20
Hejsa, jeg har måske et par rigtigt gode bud ang. en bærbar du måske kunne være interesseret i til salg på dba. Lenovo Thinkpad er klart at anbefale, og hvis du læser på nettet, klart det alle anbefaler frem for at tage i elgiganten og købe en computer der går i stykker hvert 2-3. år, med en stenet skærm og et dårligt keyboard. Thinkpads er lavet til business, og er produceret til at holde i 10+ år. og med fantastisk garanti på. Man betaler dog også for det, da de fleste T-series og x1 carbon koster 10-20.000kr fra ny. Men man kan lave nogle gode køb ved at købe dem brugt, da firmaer tit skifter ud i dem grundet gode aftaler med lenovo. Og det vil typisk være hvad 80% på sådan et studie render rundt med. Jeg læser selv Machine Learning & Datavidenskab, så jeg har arbejdet en del med matlab og diverse programmerings ting osv, og jeg sidder selv med en thinkpad sammen med de fleste andre (der er selvfølgelig altid dem med macbooks også). X1 carbon 6. generation er et super godt bud: https://www.dba.dk[...] Du kan også tjekke de 2 andre jeg har til salg på min dba profil, t470s er også en mulighed. men x1 carbon er virkelig lækker og en super hurtig computer. Du er selvfølgelig velkommen til at skrive hvis du har nogle spørgsmål :) Enten her eller på dba :) Mvh Oskar